armvectores/hy_wikipedia_2023 huggingface dataset:
Աշոտ Բաղդասարյան (քանդակագործ)

Անվան այլ կիրառումների համար տե՛ս՝ Աշոտ Բաղդասարյան (այլ կիրառումներ)Աշոտ Գևորգի Բաղդասարյան (մարտի 29, 1957(1957-03-29), Երևան, Հայկական ԽՍՀ, ԽՍՀՄ), հայ քանդակագործ։ Հայաստանի նկարիչների (1983), Նկարիչների միջազգային ասոցիացիայի (1995), Հունգարիայի նկարիչների միության (2008) անդամ է։
Քանդակագործ Սարգիս Բաղդասարյանի որդին է։


== Կենսագրություն ==
Աշոտ Բաղդասարյանը ծնվել է 1957 թվականի մարտի 29-ին, Երևանում։ 1981 թվականին ավարտել է Լենինգրադի Ռեպինի անվան գեղարվեստի ակադեմիայի քանդակի ֆակուլտետը։ 1985-1994 թվականներին դասավանդել է Երևանի գեղարվեստի պետական ակադեմիայի քանդակի ֆակուլտետում։ Ցուցահանդեսներով հանդես է եկել Հայաստանում և Շվեդիայում, Հունգարիայում, Ռուսաստանում, Լեհաստանում, Իտալիայում, Բելգիայում, Գերմանիայում, Ֆրանսիայում։ Բաղդասարյանի քանդակները ցուցադրվում են Հայաստանի ազգային պատկերասրահում, Մոսկվայի Տրետյակովյան պատկերասրահում, ՌԴ գեղարվեստի ակադեմիայում, ՌԴ մշակույթի նախարարության հավաքածուում, Իտալիայի Դանթեի պատկերասրահում, տարբեր երկրների մասնավոր հավաքածուներում։
Բաղդասարյանի աշխատանքներից Հայաստանի նախագահը նվիրել է մի շարք երկրների առաջնորդներին՝ Բուլղարիայի, Եգիպտոսի, Լիխտեյնշտեյնի, Ռուսաստանի, Ռումինիայի, Ֆրանսիայի։


== Անդամակցություն ==
Հայաստանի նկարիչների միության անդամ, 1983
Նկարիչների միջազգային ասոցիացիայի անդամ, 1995
Հունգարիայի նկարիչների միության անդամ, 2008


== Ցուցահանդեսներ ==
Անհատական ցուցահանդեսներ է ունեցել Բուդապեշտում (1991, 1994), Փարիզում (1993, 1996), Փասադենայում (2000)։


== Մրցանակներ ==
Իտալիայի Ռավեննա քաղաքում արժանացել է ոսկե մեդալի, 1992
Հռոմի Պապ Հովհաննես-Պողոս 2-րդի մեդալ, 1996
ՀՆՄ «Լավագույն քանդակ» մրցանակ, 2001


== Ծանոթագրություններ ==
Լուգովատոե

Լուգովատոե (ռուս.՝ Луговатое), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(291) Ալիս

Անվան այլ կիրառումների համար տե՛ս՝ Ալիս (այլ կիրառումներ)(291) Ալիս (անգլ.՝ Alice), աստերոիդ աստերոիդների հիմնական գոտում։ Հայտնաբերվել է 1890 թվականի ապրիլի 25-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,222166 ա. մ., առավելագույնը մոտենում է 2,0179 ա. մ. հեռավորության վրա և հեռանում 2,4265 ա. մ.։ Արեգակի շուրջ մեկ ամբողջական պտույտ է կատարում 1209,94 երկրային օրվա ընթացքում, իր ուղեծրով շարժվելով միջինում 0,297536 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։
Ալիս աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(291) Ալիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բելեքյան

Բելեքյան, հայկական ազգանուն։


== Ազգանունը կրողներ ==
Արամ Բելեքյան (19-20-րդ դարեր), մտավորական։


== Տես նաև ==
Բալաքյան


== Ծանոթագրություններ ==
Նախալեզու

Նախալեզու, միևնույն լեզվաընտանիքին (լեզվախմբին) պատկանող (ցեղակից) լեզուների հիմքում, ընկած ընդհանուր լեզուն։ Յուրաքանչյուր լեզվաընտանիք
ունեցել է իր նախալեզուն, այդ պատճառով էլ սովորաբար «նախալեզու» տերմինը գործածվում է տվյալ լեզվաընտանիքի անվան հետ մեկտեղ (օրինակ, հնդեվրոպական նախալեզուն, սեմական նախալեզուն)։ Ժամանակակից համեմատական լեզվաբանության մեջ «նախալեզու» տերմինի փոխարեն հաճախ գործածում են պարզապես լեզու (հնդեվրոպական լեզու), ինչպես նաև՝ ընդհանուր լեզու (ընդհանուր հնդեվրոպական լեզու) կամ հիմք լեզու տերմինները (հնդեվրոպական հիմք լեզու, սեմական հիմք լեզու)։ Նախալեզուները գրավոր հուշարձաններով ավանդված չեն, դրանք վերականգնվում են ցեղակից լեզուների ծագումնաբանական ընդհանրությունների հիման վրա։ Այսպիսով, վերականգնված նախալեզուն ցեղակից լեզուների ծագումնաբանական ընդհանրությունների նախակաղապարների (ընդհանուր նախաձևերի) համակարգն է։
Անկոտրումը (ֆիլմ)

Անկոտրումը (անգլ.՝ Unbroken), 2014 թվականի արտադրության ամերիկյան կենսագրական ֆիլմ, ռազմական դրամա։ Ֆիլմը բեմադրվել է Անջելինա Ջոլիի կողմից Լաուրա Հիլլենբրանդի գրած «Անկոտրումը. Երկրորդ համաշխարհային պատերազմ, գոյատևման, դիմացկունության և փոխհատուցման պատմություն» (անգլ.՝ Unbroken: A World War II Story of Survival, Resilience, and Redemption) վավերագրական գրքի հիման վրա։
Ֆիլմի ռեժիսորը և պրոդյուսերը Անջելինա Ջոլին է։ Ֆիլմի գլխավոր դերակատարներն են Ջեք Օ'Քոննելը, Գարեթ Հեդլուդը և Miyavi-ն։
«Անկոտրումը» ֆիլմի պրեմիերան կայացել է 2014 թվականի նոյեմբերի 17-ին Սիդնեյում։
Ամերիկյան կինոակադեմիայի «Օսկարի» 87-րդ մրցանակաբաշխությանը «Անկոտրումը» ֆիլմը նոմինացվել է 3 տարբեր անվանակարգերում («Դեպի անտառները» ֆիլմի հետ համատեղ)` լավագույն օպերատորային գործ, լավագույն ձայնային մոնտաժ և լավագույն հնչունավորում։


== Սյուժե ==
Ֆիլմը հիմքում ընկած է ամերիկացի թեթև ատլետ Լուի Զամփերինիի կյանքը։ 1936 թվականին նա մասնակցել է Բեռլինում կայացած ամառային օլիմպիական խաղերին։ Նա չկարողացավ հաղթել եզրափակչում, սակայն արժանացավ Հիտլերի համակրանքին, ով նրան կանչեց իր մոտ։ Ենթադրվում էր, որ Զամփերինին կմասնակցի 1940 թվականին կայանալիք հաջորդ ամառային օլիմպիական խաղերին, սակայն արդեն սկսված երկրորդ համաշխարհային պատերազմի պատճառով նա ստիպված էր մեկնել ռազմաճակատ։ Նրա ինքնաթիռը վթարվեց Խաղաղ օվկիանոսի վրա և նա, իր երկու ընկերների հետ միասին, 47 օր դեգերում էր օվկիանոսով լաստանավակի վրա։ Այնուհետև նա ընկնում է ճապոնացիների մոտ, որտեղ նա ենթարկվում է բազմաթիվ զրկանքների և փորձությունների։ Զամփերինին` իր համառության և չկոտրվելու հաշվին, տուն է վերադառնում արդեն պատերազմից հետո։


== Դերերում ==
Ջեք Օ'Քոննել - Լուի Զամփերինի
Ս. Ջ. Վալերոյ - երիտասարդ Լուի Զամփերինի
Դոմնալ Գլիսոն - Ռասսել Ֆիլիպս
Գարեթ Հեդլուդ - Ջոն Ֆիտզդերալդ
Miyavi - Մուցուխիրո "The Bird" Վատանաբե
Ֆին Վիթրոք - Ֆրենցից Մաքնահարա
Ջեյ Քորթնի - Չարլթոն Հյու Կուպերնել
Լյուկ Թրիդվեյ - Միլլեր
Թրեֆիս Ջեֆերի - Ջիմմի
Ջորդան Սմիթ - Քլիֆ
Ջոն Մագարո - Ֆրենկ Ա. Թինկեր
Ալեքս Ռասսել - Փիթ Զամփերինի
Ջոն Դլեո - երիտասարդ Փիթ
Վինչենզո Ամատո - Էնթոնի
Ռոզ Անդերսոն - Բլեքի
Մադալենա Իսչիալ - Լուիս Զամփերինի
Մորգան Գրիֆֆին - Սինթիա Ափլվայթ
Սավաննա Լամբլ - Սիլվիա Զամփերինի
Սոֆի Դալա - Վիրջինիա Զամփերինի


== Երաժշտություն ==

Ֆիլմի սաունդթրեքը թողարկվել է 2014 թվականի դեկտեմբերի 15-ին։ Ֆիլմի երաժշտությունը գրել է Ալեքսանդր Դեպլան։ Ալբոմում ներառված է նաև բրիտանական ալտերնատիվ ռոք խումբ Քոլդփլեյ խմբի "Miracles" երգը, որը թողարկվել է դեկտեմբերի 15-ին։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-02-11 at the Wayback Machine.
«Անկոտրումը» ֆիլմը ԿինոՊոիսկ կայքում
«Անկոտրումը» ֆիլմը Internet Movie Database կայքում
«Անկոտրումը» ֆիլմը Box Office Mojo կայքում
«Անկոտրումը» ֆիլմը Rotten Tomatoes կայքում
«Անկոտրումը» ֆիլմը Metacritic կայքում
Միասմբակավորներ

Միասմբակավորներ (լատ.՝ Perissodactyla), կաթնասունների կարգ։ Խոշոր, հազվադեպ միջին մեծության կենդանիներ են։ Առջևի վերջավորություններն ունեն 1, 3 կամ 4, ետին վերջավորությունները՝ 1 կամ 3 մատ։ Առավել զարգացած է երրորդ մատը, որը կրում է մարմնի հիմնական ծանրությունը։ Մատների ծայրային ֆալանգները պատված են սմբակներով։ Ի տարբերություն երկսմբակավորների՝ միասմբակավորների ազդրոսկրերն ունեն երրորդ թմբիկ։ Բուսակեր են, ստամոքսը պարզ է, միախցիկ։ Ժամանակակից միասմբակավորներն ընդգրկում են 3 ընտանիք՝ ձիազգիներ, ռնգեղջյուրներ, գետակինճեր։
(3145) Ուոլտեր Ադամս

(3145) Ուոլտեր Ադամս (անգլ.՝ Walter Adams), աստերոիդ աստերոիդների հիմնական գոտում։ Հայտնաբերվել է 1955 թվականի սեպտեմբերի 14-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,191884 ա. մ., առավելագույնը մոտենում է 1,6738 ա. մ. հեռավորության վրա և հեռանում 2,71 ա. մ.։ Արեգակի շուրջ մեկ ամբողջական պտույտ է կատարում 1185,29 երկրային օրվա ընթացքում, իր ուղեծրով շարժվելով միջինում 0,303723 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3145) Ուոլտեր Ադամս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոխ (պար)

Կոխ պար կամ Հսկայի պար, հայկական ժողովրդական կատակերգական-սպորտային պար, որում ներկայացված է երկու ըմբիշների պայքարը։ Մրցակիցները կոխի ավանդական պարն են պարում, որից հետո միայն սկսվում է մրցամարտը ։ Մարտից հետո հաղթողը պարում էր «Հաղթանակի պարը»։


== Ստուգաբանում ==
Պարի անվանումը կապված է հայկական ազգային ըմբշամարտի Կոխի հետ և նշանակում է «պար-ըմբշամարտ»  ։


== Կատարողներ ==
Հայ ազգագրագետ Գ.Երզնկյանցը, նկարագրելով 1898 թվականին Լոռիում տեղի ունեցած հայկական հարսանիքը, նշում է, որ տոնախմբությունների ժամանակ հանդես են եկել մենապարերով, Զոպիի երգ-պարով և Կոխի մարտական ​​պարով։
Գոտեմարտից առաջ երկու մրցակիցները կատարում են պարտադիր պար։  Պարային գործողությունը սկսվում է առաջիկա պայքարին երկու երիտասարդների փոխաբերական նախապատրաստմամբ։ Դուրս գալով հակառակ կողմերից՝ նրանք փոխանակվում են ֆիքսված հայացքներով, թևերը ծալում, լարվում կռվի մեջ։ Այնուհետև ըմբիշները հավաքվում են մեջտեղում՝ ձեռքերը տալու, որից հետո նրանք նորից ցատկում են միմյանցից, կռանում են գետնին, մենամարտից առաջ ափերը քսում գետնին։
Պայքարը տարբեր հաջողությամբ է ընթանում՝ նախ մեկը, հետո մյուսը գետնին կռում է թշնամուն։ Այնուհետև նորից շրջանաձև պտույտներ են կատարվում, որից հետո տեղի է ունենում գագաթնակետը, երբ վճռական ճակատամարտում ըմբիշներից մեկը հաղթում է երկրորդին՝ նրան պառկեցնելով գետնին։ Եթե գոտեմարտում մարզիկների ստացած միավորները հավասար են, ապա պարի համար ստացած առավելությունը դառնում է որոշիչ, և տրվում է հաղթանակ:
Վերջում հաղթողը ձեռք է տալիս պարտվողին, օգնում վեր կենալ գետնից, ըմբիշները ընկերական գրկախառնվում են, համբուրվում և գնում բուռն պարի, հաճախ «Զուռնի տրինգի» երաժշտության ներքո։


== Ծանոթագրություններ ==
Բոժոժահյուսներ

Բոժոժահյուսներ, մետաքսագործներ (լատ.՝ Lasiocampidae), թիթեռների ընտանիք։ Հայաստանում հայտնի է 17 տեսակ՝ տարածված ամենուրեք։ Տարբեր չափերի և գունավորման թիթեռներ են։ Էգերն արուներից խոշոր են. բեղիկները սանրաձև են, կնճիթը զարգացած չէ։ Հանգստի վիճակում թևերը ծալում են տանիքաձև։ Թրթուրները ծածկված են խիտ, կարճ մազիկներով, երբեմն՝ մարմնի առաջին 3 հատվածների վրա մազիկների վրձնիկներ կրող գորտնուկներով։ Հարսնյակավորման ժամանակ բոժոժ են հյուսում (այստեղից՝ անվանումը)։ Հաստ հարսնյակը գտնվում է ամուր մետաքսե կամ մագաղաթանման բոժոժում (հաճախ՝ մի քանի տարի)՝ մինչև թիթեռի դուրս գալը։ Լուրջ վնաս են հասցնում անտառատնտեսությանը և պտղաբուծությանը (խնձորենուն, տանձենուն, ծիրանենուն, բալենուն և այլն), հատկապես՝ օղակավոր, իշակաթնուկի, լեռնային օղակավոր և կաթնատերև բոժոժահյուսների (մոտ 10) տեսակները։
Ընտանիքի ներկայացուցիչների մեջ կան նաև օգտակար տեսակներ՝ թթենու մետաքսագործը, կաղնու մետաքսագործը։
Կոնստանտինովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ուկրաիներեն՝ Костянтинівка), քաղաքատիպ ավան Ուկրաինայի Խարկովի մարզի Կրասնոկուտի շրջանում։ Բնակավայրը նախկինում նաև անվանվել է Գրուզսկոե։ Հիմնադրվել է 1938 թվականին։
2001 թվականի տվյալներով Կոնստանտինովկա քաղաքատիպ ավանում բնակվում էր 2 011 մարդ։ Բնակավայրը զբաղեցնում է 6,12 կմ² տարածք։ Բնակչության խտությունը կազմում էր 328,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սևծովյան նավատորմի զորատես 1849 թվականին

«Սևծովյան նավատորմի զորատես 1849 թվականին», Հովհաննես Այվազովսկու նկարը, որը նկարել է 1886 թվականին։


== Պատմություն ==
Այվազովսկին որպես կայսր Նիկոլայ 1-ինի ուղեկից ականատես է եղել 1849 թվականի «Վլադիմիր» շոգենավի ֆրեգատի նավակողմի զորահանդեսին։ 1886 թվականին նա վերստեղծել է այս շքերթի մասին հիշողությունը, և նկարը ցուցադրվել է Սանկտ Պետերբուրգի գեղարվեստի ակադեմիայում, որն արագ հայտնի է դարձել հանրությանը։ Հետագայում կտավը ձեռք է բերվել «Կովկաս և Մերկուրի» ընկերության կողմից նրա նախագահ, սենատոր և Ղրիմի պատերազմի նախկին մասնակից Ա. Պ. Ժանդրի համար։


== Նկարագրություն ==
Նավատորմի զորատեսը տեղի է ունեցել Սևաստոպոլի արշավում՝ 1849 թվականին։ Սևծովյան նավատորմի մարտանավերի գիծը գլխավորում է «Տասներկու առաքյալներ» 120-թնդանոթային գծանավը, որին հաջորդում են «Ռոստիսլավ», «Սվյատոսլավ» և «Յագուդիլ» 84-թնդանոթային գծանավերը։
Կտավի ստորին աջ անկյունում պատկերված է կայսր Նիկոլայ I-ը, որը շքերթ է ընդունում «Վլադիմիր» շոգենավի ֆրեգատի նավակողմում։ Կայսրից «պատկառելի հեռավորության վրա» նկարիչը մի խումբ սպաների է պատկերել, որոնք շրջապատում են Սևծովյան նավատորմի հրամանատար ծովակալ Միխայիլ Լազարևին։ Ծովակալից աջ պատկերված է նավատորմի շտաբի պետ Վ. Ա. Կորնիլովը, նրանից ձախ՝ Պ․ Ս. Նախիմովը և ծայր ձախ մասում՝ Վ. Ի. Իստոմինը։
Նկարում պատկերված նավերից շատերը զորատեսից չորս տարի անց մասնակցել են Սինոպի ճակատամարտին, բոլորը Սևաստոպոլի պաշտպանության իրենց անձնակազմերով ջրասուզվել են Ղրիմի պատերազմում՝ քաղաքի պաշտպանության ժամանակ։


== Ծանոթագրություններ ==


== Գրականություն ==
Владимир Войт Очерки деятельности наших моряков. — СПб., 1887. — 65—66 с.
Т. М. Матвеева Убранство Русских кораблей. — Ленинград: «Судостроение», 1979. — 224 с. — 41 000 экз.
Մինոբու

Մինոբու  (ճապ.՝ 身延町 Մինոբու-տե:), ավան Ճապոնիայում։ Գտնվում է Յամանասի պրեֆեկտուրայում։ Ավանի ամբողջ մակերեսը կազմում է 302,00 կմ², բնակչությունը՝ 12 937 մարդ, իսկ խտությունը 42,84 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից է Կոֆու քաղաքին և Իտիկավամիսատո, Ֆուձիկավագուտիկո, Ֆուձիկավա, Հայակավա, Նամբու ավաններին։


== Բնակչություն ==
Բնակչությունը կազմում է 12 937 մարդ (2014 թվականի օգոստոսի 1), խտություն - 42,84 մարդ/կմ²։


== Սիմվոլիզմ ==
Ավանի ծաղիկը համարվում է Cerasus spachiana f. spachiana-ն, իսկ թռչունը՝ Eurystomus orientalis- ը>


== Ծանոթագրություններ ==


== Արտաքին հղումներ ==
Պաշտոնական կայք Archived 2004-09-01 at the Wayback Machine.(ճապոներեն)
Դավենեսկուր

Դավենեսկուր (ֆր.՝  Davenescourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 502 մարդ, բնակչության խտությունը` 42.80 մարդ/կմ²։ Բնակավայրը զբաղեցնում է 11.73 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 30 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 321 աշխատունակ (15-64 տարեկան)  բնակիչ, որոնցից ակտիվ էին 238-ը, իսկ ոչ ակտիվները` 83։ Ակտիվության ցուցանիշը կազմում է 74,1 %։ 238 աշխատունակ մարդկանցից աշխատել է 216 անձ (121 տղամարդ և 95 կին)։ Գործազուրկ են եղել 22 անձ (8 տղամարդ և 14 կին)։ 83 անաշխատունակներից 32-ը եղել են աշակերտներ կամ ուսանողներ, 27-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պարաֆիմոզ

Պարաֆիմոզը, իրավիճակ, երբ առնանդամի գլխիկի մերկացնելուց հետո ծայրային թլիպը հնարավոր չի լինում բերել սկզբնական վիճակի։


== Պատճառագիտությունը և ախտածագում ==
Ֆիմոզի կամ քրոնիկ բորբոքման հետևանքով ծայրային թլիպը նեղանում է և ետ բերելիս սեղմում է առնանդամի գլխիկը՝ առաջացնելով սեղմող օղակում (ստրանգուլյացիոն օղ), որը սովորաբար ինքնուրույն հնարավոր չի լինում ուղղել։ Արդյունքում առաջանում է երակային կանգ, առնանդամի գլխիկի այտուց, որն էլ ավելի է խորացնում օղակումը։ Պարաֆիմոզը չվերացնելու դեպքում հնարավոր է զարկերակի օկկլյուզիա և առնանդամի գլխիկի մեռուկացում (նեկրոզ)։


== Բուժում ==
Նախ առնանդամի գլխիկը սեղմվում է մոտ 5 րոպե ժամկետով, որի արդյունքում չափսերը փոքրանում են, այտուցը պակասում է, և որևէ յուղային քսուք գլխիկին քսելով՝ փորձում են ուժ գործադրելով ուղղել ծայրային թլիպը։ Եթե վերջինս չի ուղղվում, ապա կատարում են ծայրային թլիպի հատում՝ մեջքային մակերեսով, որից հետո նշանակվում է հակաբորբոքային բուժում։ Բորբոքումը վերանալուց հետո կատարվում է թլպատում։


== Աղբյուրներ ==
Smith's General Urology, Seventeenth Edition (Authors, Donald Ridgeway Smith, Emil A. Tanagho, Jack W. McAninch)
Campbell-Walsh Urology, 10th Edition (By Alan J. Wein, MD, PhD, Louis R. Kavoussi, MD, Andrew C. Novick, MD, Alan W. Partin, MD, PhD and Craig A. Peters, MD, FACS, FAAP)


== Հղումներ ==
Եվրոպական Ուրոլոգիական Ասոցիացիա Archived 2017-09-22 at the Wayback Machine.
Հարցեր բժիշկներին - Անվճար բժշկական խորհրդատվություն
ՀՀ ԱՆ Հանրապետական Գիտաբժշկական Գրադարան


== Ծանոթագրություններ ==
Սապատաձուկ

Սապատաձուկ (Oncorhynchus gorbuscha), խաղաղօվկիանոսյան սաղմոնների սեռի ձուկ։ Մարմնի երկարությունը՝ մոտ 0.5 մ, կենդանի զանգվածը՝ 1,5 կգ (սեռի ամենամանր ներկայացուցիչն է)։ Թեփուկները շատ մանր են։ Տարածված է Խաղաղ օվկիանոսի հյուսիսում, ինչպես նաև Հյուսիսային սառուցյալ օվկիանոսում։ Ձվադրության համար մտնում է գետերը (հունիսի վերջից օգոստոսի սկիզբը), ձվադրում գետակների ծանծաղ, գետաքարերով պատվքսծ տեղերում (հուլիսի կեսից հոկտեմբերի սկիզբը, 1200—2000 ձկնկիթ)։ Ձվադրումից առաջ արուների մեջքին սապատ է առաջանում (այստեղից՝ անվանումը)։ Ձվադրումից հետո ձկները սատկում են։ Մատղաշները ծով են իջնում մայիսին և սեռահասուն վիճակում գետերը վերադառնում հաջորդ տարին։ Ձկնորսության կարևոր օբյեկտ է։ Կլիմայավարժեցված է Բարենցի, Սպիտակ ծովերում և Նյուֆաունդլենդի շրջանում։
Չուֆարովո (այլ կիրառումներ)

Չուֆարովո, կարող է վերաբերել՝

Չուֆարովո - գյուղ Ռուսաստանի Նիժնի Նովգորոդի մարզի Սերգաչսկի շրջանի կազմում։
Չուֆարովո - քաղաքատիպ ավան Ռուսաստանի Ուլյանովսկի մարզի Վեշկայմսկի շրջանի կազմում։
Մարյանովկա (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Մարյանովկա գյուղում բնակվում էր 113 մարդ։ Բնակավայրը զբաղեցնում է 0,298 կմ² տարածք։ Բնակչության խտությունը կազմում էր 379,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխնի Երուսլան (այլ կիրառումներ)

Վերխնի Երուսլան, կարող է վերաբերել՝

Վերխնի Երուսլան - գյուղ Ռուսաստանի Սարատովի մարզի Կրասնոկուտսկի շրջանի կազմում։
Վերխնի Երուսլան - գյուղ Ռուսաստանի Վոլգոգրադի մարզի Ստարոպոլտավսկի շրջանի կազմում։
Հիբրիդացում

Հիբրիդացում ՝ տարբեր հատկանիշների՝ առնվազն մեկ զույգով տարբերվող ծնողական առանձնյակների խաչասերման միջոցով հիբրիդային սերունդ ստանալն է։ Այնուհետև ստացված հիբրիդային սերնդում ընտրության միջոցով առանձնացվում է պիտանի և տնտեսապես կարևոր հատկանիշներով մի առանձնյակ, որն օգտագործվում է հետագա սերունդներ ստանալու համար։


== Առանձնյակների խաչասերում ==
Բույսերի նոր սորտերի ստացման նպատակով հիբրիդացման համար նշանակություն ունի աշխարհագրական առումով իրարից հեռու առանձնյակների խաչասերումը։ Այստեղ հայտնի են ռուս գիտնական և սելեկցիոներ Իվան Միչուրինի աշխատանքները, երբ պտղատու բույսերի, հատկապես խնձորենու և տանձենու սելեկցիայում նա կատարում էր տեղական ցրտակայուն և հիվանդությունների նկատմամբ կայուն ու հարավային հիանալի համով և լավագույն այլ հատկանիշներով սորտերի հիբրիդացում։ Այսպես նա ստացավ խնձորենու Բելֆլյոր կիտայկա և տանձենու Բերե սորտերը։


== Հեռավոր հիբրիդացում ==
Բույսերի նոր ձևերի ստացման նպատակով օգտագործվում է հեռավոր հիբրիդացումը, և խաչասերում են միևնույն ցեղին և նույնիսկ տարբեր ցեղերին պատկանող առանձնյակներ։ Հայտնի են աշորայի, ցորենի և սեզի, բողկի և կաղամբի, մոշենու և մորենու, սալորենու և մամխենու, արուսենու և սզնու և այլ միջտեսակային և միջցեղային հիբրիդներ։ Սակայն այդպիսի հիբրիդները սովորաբար անպտուղ են։ 


=== Հեռավոր հիբրիդների անպտղություն ===
Հեռավոր հիբրիդների անպտղությունը կարող է պայմանավորվել արական բջջի բջջակորիզի և մայրական բջջի ցիտոպլազմայի անհամատեղությամբ, բայց առավելապես քրոմոսոմների քանակի տարբերությամբ և սեռական բջիջների հասունացման գործընթացների խախտումներով, սակայն գիտնականների ջանքերով հնարավոր է դրանց հաղթահարումը։
Կենդանիների նոր ցեղատեսակների ստացման համար հիբրիդացման ժամանակ օգտագործվում է երկու տեսակի խաչասերում 

ոչ ազգակցական
ազգակցական։


== Ազգակցական խաչասերում ==
Ազգակցական խաչասերման դեպքում, որը կոչվում է իմբրիդինգ, հաճախ դրսևորվում են կենդանու օրգանիզմի հատկանիշների բացասական փոփոխություններ, որոնցից պետք է խուսափել հետագայում տարբեր գծերի խաչասերում կատարելով։ Կենդանիների խաչասերման արդյունքում հետերոզիսի երևույթը կիրառվում է հիբրիդների առաջին սերնդի անմիջական օգտագործման դեպքում։ 


== Ոչ ազգակցական խաչասերում ==
Ոչ ազգակցական խաչասերման արդյունքում ստացված հիբրիդներից է թթենու շերամի միջտեսակային հիբրիդը։ Զամբիկի և արու ավանակի հիբրիդը՝ ջորին, որը շատ դիմացկուն է, օժտված է ֆիզիկական մեծ ուժով և կյանքի մեծ տևողությամբ, սակայն այն անպտուղ է։ Կենդանիների սելեկցիայում օգտագործվում է արհեստական սերմնավորումը։ Վերջին տարիներին բույսերի և կենդանիների սելեկցիան զուգորդվում է գենային և բջջային ինժեներիայի հետ։


== Աղբյուրներ ==
10-րդ դասարանի կենսաբանության դասագիրք


== Տես նաև ==
Սելեկցիա
Խաչասերում
Կերային շաքարասնկեր

Կերային շաքարասնկեր, բնափայտի, սպիրտային արտադրության թափոնների, արևածաղկի ունդակեղևի, ծղոտի վրա աճեցվող շաքարասնկերի որոշ տեսակներ։ Տալիս են գյուղատնտեսական կենդանիներին խտացրած կամ համակցված կերերի հետ որպես կերահավելում։ Լավ յուրացնում են գյուղատնտեսական բոլոր կենդանիները (89-96-ով)։ 1 կգ չոր շաքարասնկերի ընդհանուր սննդարարությունը 1.03-1.16 կերային միավոր է։ Չոր շաքարասնկերի քիմիական բաղադրությունն է՝ ջուր՝ 9.7, պրոտեին՝ 45.6, ճարպեր՝ 1.5, թաղանթանյութ՝ 0.2, անազոտ էքստրակտային նյութեր՝ 35.2, մոխիր՝ 7.8։ Շաքարասնկերի սպիտակուցը լիարժեք ու դյուրամարս է, պարունակում է «В» խմբի, А, Е, К վիտամիններ, ինչպես նաև պրովիտամին D2 (էրգոստերին), ֆերմենտներ, հորմոններ, միկրոտարրեր, կենդանու օրգանիզմի համար անհրաժեշտ բոլոր ամինաթթուները (հատկապես լիզին, մեթիոնին, տրիպտոֆան)։ Սպիտակուցի պարունակությամբ 1 կգ չոր շաքարասունկը համարժեք է 2.42 կգ մսին։ Շաքարասնկերը բարձրացնում է կենդանիների մթերատվությունը, պտղատվությունը, կրճատում բտման ժամկետը, լավացնում ձվի, մսի համային հատկությունները։
Հիյումաա

Հիյումա (էստ․՝ Hiiumaa կամ Hiiu maakond), նահանգ Էստոնիայում, որի տարածքը կազմված է Հիյումաա կղզուց և նրան շրջապատող փոքր կղզիներից։ Վարչական կենտրոնն է Կեռդլա քաղաքը։


== Վարչական-տարածքային բաժանում ==
Նահանգը կազմված է 4 շրջաններից։
Շրջաններ՝

 Էմմաստե (էստ․՝ Emmaste vald)
 Կեինա (էստ․՝ Käina vald)
 Հիյու (էստ․՝ Hiiu vald)
Պյուհալեպա (էստ․՝ Pühalepa vald)


== Ծանոթագրություններ ==
Լվացարարուհին (նկար)

Լվացարարուհին, Ադամյանի ստեղծագործություններից, որտեղ երևում է ժողովրդի երրորդ դասի նկատմամբ կարեկցող վերաբերմունքը։ Կենդանի դիտողականությամբ են պատկերվել լվացարարուհիները, որոնք, կարիքից դրդված, լվացք են անում գետում։
Սյուժեն առօրեական է։ Պատկերի ձախ անկյունից դեպի խորքը տեղավորված են երեք կանայք, որոնք, նստած գետափին, շորեր են լվանում։
Նրանցից յուրաքանչյուրը, ռիթմիկ դասավորությամբ շարված, զբաղված է իր գործով։ Նրանց անբռնազբոսիկ կեցվածքը, շարժումը տրված է այնքան բնական, այնպիսի վայրկենական դիտողականությամբ։ Հենց այսպիսի կատարումն է Ադամյանին կապում վաղ շրջանի իմպրեսիոնիստներին


== Պատկերման տեխնիկա ==
Կերպարները ստեղծված են անբռնազբոսիկությամբ։ Նրանց շարժումները այնքան բնական են, այնպիսի դիտողականությամբ են արված, ինչպիսին դրանք տեսնում եք կյանքում։ Կանայք պատկերված են ոչ  այնքան մանրամասնորեն, կատարումը գրեթե էտյուդային է, բայց դրանով մեկտեղ նրանցից յուրաքանչյուրը դիտվում է որպես անհատականացված կերպար։ Դա արտահայտված է թե՛ նրանց դիմագծերի,  թե՛ մարմնաձևերի,  թե՛ կեցվածքների շարժումների նկարագրությամբ։ Բացի լվացարարուհիների կենդանի կերպարներից, գործը գրավիչ է նաև կատարման միջոցներով։ Անկյունագծերով զարգացող կոմպոզիցիան պատկերին հաղորդել է շարժունակություն, հեռանկարչական խորություն, տեսողության համար հաճելի տպավորություն։
Պատկերի գեղարվեստական առանձնահատկություններից է նաև բացօթյա պայմաններին համապատասխան լուսավորությունը՝ լույսի ու ստվերների աշխույժ հակադրումով, որի շնորհիվ արտահայտչականության ուժը ներգործուն է։ Թեպետ բնագիրը հայտնի չէ, բայց պատկերում նկատելի երանգային հարաբերությունները վկայում են նրա նուրբ կոլորիտի մասին։


== Ծանոթագրություններ ==
Aurora Airlines

Aurora Airlines,  Ռուսաստանի տարածաշրջանային ավիաընկերություններից է Հեռավոր Արևելքում, հիմնված է Վլադիվոստոկում և Խաբարովսկում։ Լրիվ անվանումը՝ բաց բաժնետիրական ընկերություն «Avrora Airlines»։ Ավիաընկերությունը հիմնադրվել է 2013 թվականի սեպտեմբերի 25-ին։ Ունի դուստր կազմակերպություն՝ Աէրոֆլոտ։ Ավիաընկերությունը հիմնականում չվերթներ է իրականացնում Հեռավոր Արևելքում և Սիբիրում, ինչպես նաև իրականացնում է միջազգային չվերթներ դեպի՝ Չինաստան, Կորեա և Ճապոնիա։


== Պատմություն ==
Ավիաընկերություն «Սախալինյան ավիաուղիներ»
Ավիաընկերություն «Սախալինյան ավիաուղիներ-ը իրականացնում է ներքին և միջազգային չվերթներ 1992 թվականից։ Առաջին միջազգային չվերթը իրականացվել է Սեուլում։ 1994 թվականին ավիաընկերությունը արտադրել է Boeing 737-200 օդանավը։ Այդ նույն օդանավով բացվել է նոր չվերթ դեպի Ճապոնիա։ 1997 թվականին ավիաընկերությունը ընդլայնել է իր երթուղին թռչելով Արևելյան Սիբիր, Արևմտյան Սիբիր, Նովոսիբիրսկ և Իրկուտսկ։ 2002 թվականին ավիաընկերությունը հաղթել է մրցույթում ավիացիոն ծառայությունների ընկերությունում։ 2007 թվականին ավիաընկերությունը դադարել է շահագործել Bombardier DHC 8-100 ինքնաթիռը։ Նույն թվականին ավիաընկերությունը ստորագրել է մի պայմանագիր, որի համաձայն, բացվել են նոր չվերթ դեպի Հոնկոնգ։ 2006 թվականի աշնանը բացվեց նոր չվերթ դեպի Հարբին։ 2007 թվականին սկսեց թռչել Պեկին և Դալիան։ 2009 թվականի ապրիլից սկսեց շահագործել DHC 8-300-ը։ 2011 թվականին ավիաընկերությունը վերսկսել է թռիչքը դեպի Պեկին (Չինաստան)։
Ավիաընկերություն «Վլադիվոստոկի ավիաուղիներ»
1994 թվականին ստեղծված ավիաընկերություն «Վլադիվոստոկի ավիաուղիներ»-ը։ 1995 թվականի օգոստոսի 2-ին ավիաընկերությունը ձեռք է բերում իր առաջին երկարաժամկետ մարդատար ինքնաթիռ՝ Տու-154Մ։ 2009 թվականին ավիաընկերությունը սկսել է շահագործել խոշորագույն օդանավ Airbus 330-300-ը։ Նույն տարվա հոկտեմբերին ավիաընկերությունը ստացել է երկրորդ ինքնաթիռը, իսկ 2010 թվականին երրորդ։
Aurora Airlines
2013 թվականի նոյեմբերի 6-ին ստեղծվեց նոր ավիաընկերություն՝ «Ավրորա»։ 2013 թվականի նոյեմբերի 8-ին ավիաընկերությունը ձեռք բերեց իր առաջին Airbus 319-100 օդանավը։ 2013 թվականի նոյեմբերի 14-ին ավիաընկերությունը հաջողությամբ ավարտել է իր առաջին թռիչքը Аirbus 319-100 օդանավով, հետևյալ չվերթով Վլադիվոստոկ - Խաբարովսկ - Մագադան։ 2014 թվականի փետրվարի 3-ից ավիաընկերությունը սկսեց գործել ամենօրյա թռիչքներ։


== Ավիաընկերության երթուղին ==


=== Ռուսաստան ===
Խաբարովսկ
Վլադիվոստոկ
Մագադան
Կրասնոյարսկ
Նովոսիբիրսկ


== Ծանոթագրություններ ==


== Արտաքին հղումներ ==
Պաշտոնական կայք
Ջիջիկ

Ջիջիկ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 415 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Թուրինջ (այլ կիրառումներ)

Թուրինջ, կարող է վերաբերել՝

Թուրինջ - մերձարևադարձային մշտադալար բույս
Թուրինջ - հայ գուսան
Կութոլսայմ

Կութոլսայմ (ֆր.՝ Kuttolsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 660 մարդ, բնակչության խտությունը` 143.79 մարդ/կմ²։ Բնակավայրը զբաղեցնում է 4.59 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 18 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 437 աշխատունակ (15-64 տարեկան)  բնակիչ, որոնցից ակտիվ էին 353-ը, իսկ ոչ ակտիվները` 84։ Ակտիվության ցուցանիշը կազմում է 80,8 %։ 353 աշխատունակ մարդկանցից աշխատել է 339 անձ (166 տղամարդ և 173 կին)։ Գործազուրկ են եղել 14 անձ (10 տղամարդ և 4 կին)։ 84 անաշխատունակներից 33-ը եղել են աշակերտներ կամ ուսանողներ, 40-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆրանսիական ապուր սոխով

Ֆրանսիական ապուր սոխով (ֆր.՝ soupe à l'oignon), արգանակ սոխով, պանրով և բոված հացի կտորներով։


== Սոխով ապուրի ստեղծման պատմություն և պատրաստում ==
Սոխով ապուրները տարածված են եղել դեռ հին ժամանակներից։ Այս ապուրները եղել են հայտնի և տարածված հռոմեական ժամանակաշրջանում։ Ապուր պատրաստելու հիմնական բաղադրիչը՝ սոխը, հասանելի էր և հեշտ էր մշակվում, ինչի շնորհիվ սոխով ապուրը շատ աղքատ ընտանիքների հիմնական կերակուրն էր։ 
Սոխով ապուրի ժամանակակից տարբերակը եկել է Ֆրանսիայից, 17-րդ դարից։ Այն ժամանակ պատրաստվում էր չոր հացի կեղևից կամ բոված հացի կտորներից, արգանակից, տավարի մսից և թեթև տապակած կամ ամբողջ սոխի գլխից։ Ապուրը ձևավորում էին բոված հացի կտորներով:


== Բնորոշում ==
Ապուրի հաճելի բույրը պայմանավորված է ոչ այնքան արգանակով, որքան շոգեխաշած սոխով։ Շոգեխարշումն այս դեպքում այնպիսի գործընթաց է, որի ընթացքում սոխը դանդաղ եփվելով տապակվում է՝ ձեռք բերելով կարմրագույն ոսկե-շագանակագույն գույն։ Այն պայմանավորված է սոխի մեջ պարունակվող շաքարի պնդացմամբ։ Հաճախ ապուրին հատուկ բարկահամություն տալու համար պատրաստ կերակուրի մեջ մինչ պատրաստելու ավարտն ավելացնում են չոր սպիտակ գինի, կոնյակ կամ խերես՝ ուժեղացնելով բույրը։ Մինչ մատուցելը ապուրը թրմում են փակ կաթսայի մեջ։
Ապուրը պատրաստվում է փոքր անհատական բաժիններով և հաճախ հյուրերին մատուցվում է նույն սպասքի մեջ, որում պատրաստվել է։


== Լեգենդ ապուրի ծագման մասին ==
Ըստ ֆրանսիական լեգենդի, սոխով ապուրն առաջին անգամ պատրաստել է Ֆրանսիայի թագավոր Լուի XV-ը։ Մի անգամ ուշ գիշեր թագավորն ուտելու ցանկություն է ունեցել, բայց ոչինչ չի գտել իր որսորդական տանը, բացի սոխից, մի փոքր յուղից և շամպայնից։ Նա խառնել է գտած բաղադրիչները իրար ու եփել, և այդպես առաջացել է առաջին ֆրանսիական՝ սոխով ապուրը։
Ալեքսանդր Դյուման իր «Մեծ խոհարարական բառարանում» (ֆր.՝ Le Grand Dictionnaire de Cuisine) առաջարկել է լեգենդի ավելի ծավալուն՝ «արքայական» տարբերակը. Լեհաստանի թագավոր Ստանիսլավ Լեշինսկին Վերսալ տանող ճանապարհին Շալոնի պանդոկում համտեսել է այդքան համեղ սոխով ապուրը և խոհարարից պահանջելով ստացել է  բաղադրատոմսը, որը նա բերել է իր փեսային՝ Լուի XV-ին։
Ըստ մեկ այլ լեգենդի սոխով ապուրը չափազանց տարածված է եղել փարիզյան շուկաներում։ Աշխատավորներն ու առևտրականները գիշերն ապուրի միջոցով վերականգնում էին օրվա ընթացքում սպառված ուժերը։ Այս սովորույթը հատկապես տարածված է եղել փարիզյան Լես Հալլես շրջանում, որը վերացել է 1971 թվականին։ Էմիլ Զոլան «Փարիզի որովայնը» (ֆր.՝ Le Ventre de Paris) վեպում գրել է Լես Հալլեսի մասին։
Ֆրանսիայի Երրորդ հանրապետության ժամանակ սոխով ապուրը հայտնի է եղել ուտող-խմող մարդկանց շրջանում և համարվել է զարթխումի լավագույն միջոցը։
Ներկայումս սոխով ապուրն առաջարկվում է Փարիզի ռեստորանների մեծ մասում։


== Տես նաև ==
Ֆրանսիական խոհանոց
Կարտոֆիլով ապուր
Բանջարեղենով ապուր
Ժուլիեն
Բորշչ


== Ծանոթագրություններ ==


== Արտաքին հղումներ ==
«Սոխով ֆրանսիական ապուր»։ aravot.am։ Վերցված է 2020-08-23 
«Սոխով ապուր ֆրանսիական ձևով»։ cooks.am։ Վերցված է 2020-08-23 
«Ինչպես սոխով ապուր պատրաստել»։ style.news.am։ Վերցված է 2020-08-23 
«DisMoiBarbara Pro: Готовим : Рецепт Людовика XV»։ DisMoiBarbara Pro (ռուսերեն)։ Վերցված է 2020-08-30
ふ

Հիրագանայում՝ ふ, կատականայում՝ フ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «ֆու» տառակապակցությանը և Միջազգային հնչյունական այբուբենի /fu/ ձայնին։
Ժամանակակից ճապոներենի վանկային աղյուսակում գտնվում է հիրագանայի ひ(հի) և へ(հէ) կանաների միջև։ Իսկ կատականայում՝ ヒ(հի) և ヘ(հէ)կանաների միջև։
Ռաֆայել Վարդպարոնով

Ռաֆայել Աքսենտիոսի Վարդպարոնով (1932), օդագնացության ֆիզիոլոգ։ Բժշկական գիտությունների դոկտոր (1983), բժշկական ծառայության գնդապետ։ 1953 թվականից ծառայել է ՌԴ զինված ուժերում։


== Կենսագրություն ==
Ռաֆայել Վարդպարոնովը ծնվել է 1932 թվականին։ 1955 թվականին ավարտել է Սարատովի բժշկական ինստիտուտի ռազմաբժշկական ֆակուլտետը։ 1955 թվականից աշխատել է Ավիացիայի և տիեզերական բժշկագիտության ինստիտուտում, 1989 թվականից՝ լաբորատորիայի վարիչ։
Վարդպարոնովը ուսումնասիրել է մարդու օրգանիզմի վրա երկարատև արագացման, Կորիոլիսի արագացման ազդեցությունը երկարատև անկշռությունից հետո տիեզերական գերբեռնվածության ներգործությունը։ Մշակել է գերբեռնվածության պայմաններում մարդու ֆունկցիոնալ վիճակի գնահատման նոր եղանակներ, կատարել փորձարարական բարդ հետազոտություններ՝ օդաչուի օրգանիզմի վրա գերբեռնվածության ազդեցության ուսումնասիրման նպատակով և պարզել դրա դերը որպես տեղեկատվական ազդանշանի։


== Պարգևներ ==
ՌԴ «Մարտական ծառայությունների համար» մեդալ


== Երկեր ==
Пилотажные перегрузки, их влияние на организм и способы защиты. Москва, 1977.


== Ծանոթագրություններ ==
Sucker (ալբոմ)

«Sucker», անգլիացի երգչուհի Չարլի ԷքսՍիԷքսի երրորդ ստուդիական ալբոմն է։ Այն թողարկվել է 2014 թվականի դեկտեմբերի 15-ին Asylum Records, Atlantic Records և Neon Gold Records լեյբլների կողմից։
Ալբոմը բարձր գնահատականների է արժանացել երաժշտական քննադատների կողմից։ «Rolling Stone» ամսագիրը այն անվանել է տարվա լավագույն փոփ ալբոմ, իսկ «Billboard» ամսագրի տարվա լավագույն փոփ ալբոմների վարկանշային աղյուսակում այն զբաղեցրել է 2-րդ հորիզոնականը։ Ալբոմը Մեծ Բրիտանիայի ազգային հիթ շքերթում զբաղեցրել է 15-րդ հորիզոնականը, իսկ ամերիկյան Billboard 200 ալբոմների հիթ շքերթում 28-րդ հորիզոնականն է զբաղեցրել։


== Ծանոթագրություններ ==


== Արտաքին հղումներ ==
Չարլի ԷքսՍիԷքսի պաշտոնական կայք Archived 2014-07-28 at the Wayback Machine.
№ 5, 1948

«№ 5, 1948», Ջեքսոն Պոլլոքի կտավը, որն ավարտել է 1948 թվականին։ Աբստրակտ Էքսպրեսիոնիզմ ոճի ամենահայտնի կտավներից մեկը։
Պատրաստված է Պոլլոքին բնորոշ ցայտացրիվ տեխնիկայով։ 243,8 × 121,9 սմ չափի անբովանդակ կտավ, որը գրվել է մանրաթելի վրա (մանրաթել սալաքարի վրա)։ Օգտագործված են հատկապես մոխրագույն, շագանակագույն, սպիտակ և դեղին ներկեր։


== Ստեղծման պատմություն ==
Ամերիկյան աբստրակտ էքսպրեսիոնիզմի ամենավառ ներկայացուցիչը՝ Ջեքսոն Պոլլոքը, «№ 5» կտավը ստեղծելու համար օգտագործել է ներկերը լցնելու և ցայտեցնելու իր ստեղծած տեխնիկան։ Այս նկարը, ինչպես և նրա աշխատանքների մեծ մասը, չի ստացել իրեն հատուկ անուն։ 1949 թվականի հունվարին Փարսոնս Բեթթի պատկերասրահում կտավն առաջին անգամ ցուցադրվել է Պոլլոքի անձնական ցուցահանդեսին։ Ֆիլիպինական արվեստի գործարքառու Ալոնսո Ասորիոն այն գնել է 1500 դոլարով, ինչին արձագանքել է նրա բիզնես գործընկերը. «Դու գումար ես ծախսե՞լ սրա համար»։ Նկարը վնասվել էր բեռնափոխադրող ընկերության առաքման ընթացքում։ Պոլլոքն առաջարկել է շտկել վնասը, բայց արդյունքում նա ամբողջությամբ վերաշարադրել է նկարը՝ ասելով. «Նա այդ մասին չի իմանա։  Ոչ ոք չգիտի, թե ինչպես նայել իմ նկարներին, նա (Ասսորիո) նույնպես չգիտի»։ Երեք շաբաթ անց Պոլլոքի արհեստանոց այցելելուց հետո Ասորիոն հայտնաբերեց, որ նկարը զգալիորեն փոփոխված է, և զգաց, որ դրանով այն ձեռք է բերել նոր մետաֆիզիկական խորություն և իմաստասիրություն։ Ավելի ուշ Ասորիոն այն անվանեց «նկարչի համար երկրորդ հնարավորության հրաշալի օրինակ»։
Սկզբում նկարը մասնավոր հավաքածուի մեջ էր, այնուհետև ցուցադրվել էր Նյու Յորքի ժամանակակից արվեստի թանգարանում։ Հետո այն դարձավ Դևիդ Գեֆենի պրոդյուսերի սեփականությունը (DreamWorks կինոընկերության հիմնադիրներից մեկը)։  2006 թվականին Գեֆենը այն վաճառել է (համաձայն չհաստատված տեղեկությունների) 140 միլիոն դոլարով մեքսիկական կոլեկցիոներ Դևիդ Մարտինեսին։ «№ 5, 1948» կտավի այս վաճառքը աշխարհի ամենաթանկ նկարներից մեկն է․ այն իր արժեքով «շրջանցում» է Վիլլեմ դե Կունինգի Տիկին III և Գուստավ Կլիմտի Ադել Բլոխ-Բաուերի դիմանկար I կտավները։


== Ծանոթագրություններ ==


== Արտաքին հղումներ ==
Աճուրդով վաճառված ամենաթանկարժեք արվեստի ստեղծագրծություն է ճանաչվել Ջեքսոն Պոլլոքի «№ 5, 1948» կտավը// ТАСС
Ակնարկ ТАСС
http://www.kommersant.ru/doc/719411
http://art-assorty.ru/4359-dzhekson-pollok-kartiny.html
http://art-assorty.ru/273-samye-dorogie-kartiny-mira.html
http://ubiznes.ru/top/dorogaya-kartina-na-planete-2013-god.html
http://www.infoniac.ru/news/26-samyh-dorogih-v-mire-veshei.html
http://likeme365.com/rekordy/veshchi/item/16-samye-dorogie-kartiny-v-mire Archived 2020-08-10 at the Wayback Machine.
http://www.kp.ru/daily/26338/3221645/
http://finance.bigmir.net/budget/11751-TOP-10-samyh-dorogih-kartin-v-mire Archived 2020-08-06 at the Wayback Machine.
Կամիկ Սու

Կամիկ Սու (ռուս.՝ Камык-Су), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Բակսան գետի ձախ ափին 124 կմ հեռավորության վրա։ Գետի երկարությունը 3,8 կմ է, ավազանի տարածքը 24,3 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004543
Հիդրոլոգիական ուսումնասիրությունների կոդը - 108200454
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(1742) Շայֆերս

(1742) Շայֆերս (անգլ.՝ Schaifers), աստերոիդ աստերոիդների հիմնական գոտում։ Հայտնաբերվել է 1934 թվականի սեպտեմբերի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,889256 ա. մ., առավելագույնը մոտենում է 2,6211 ա. մ. հեռավորության վրա և հեռանում 3,1574 ա. մ.։ Արեգակի շուրջ մեկ ամբողջական պտույտ է կատարում 1793,81 երկրային օրվա ընթացքում, իր ուղեծրով շարժվելով միջինում 0,20069 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1742) Շայֆերս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այգավան

Այգավան (նախկին անվանումը` Ռեհանլու),
գյուղ Հայաստանի Հանրապետության Արարատի մարզի Արարատի տարածաշրջանում, մարզկենտրոն Արտաշատից  մոտ 12 կմ հարավ-արևելք։ Բարձրությունը ծովի մակարդակից կազմում է 840 մ։
Գյուղը հիմնադրվել է 1828 թ.-ին և Այգավան է վերանվանվել 1946 թ. ապրիլի 4-ին։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -13-ից -15 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։
Բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Այգավանի մշտական բնակչությունը կազմել է 3914, առկա բնակչությունը` 3760 մարդ։
Ըստ 2011 թ.-ի ազգային վիճակագրական ծառայության տվյալների համայնքի բնակչության 49% տղամարդիկ են, իսկ կանայք՝ 51%։ Մինչաշխատունակ տարիքի բնակչությունը կազմում է 29%, աշխատունակ տարիքի ներկայացուցիչները 63%, հետաշխատունակները՝ 8%։ Հիմնադրման պահից բնակիչները հայեր են, բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի 1300 տնտեսություն։ Զբաղվում են այգեգործությամբ, անասնաբուծությամբ։ Ունի միջնակարգ դպրոց, բուժկետ, մշակույթի տուն, գրադարան, մսուր-մանկապարտեզ։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 570 հա։ Գյուղատնտեսական հողհանդակները ոռոգվում են, դրանք զբաղեցնում են ողջ մակերեսի 70%։
Համայնքի հողերի օգտագործվում են որպես պտղատու և խաղողի այգիներ, համապատասխանաբար կազմելով 65 հա և 169.9 հա։ Վարելահողերը զբաղեցնում են մոտ 3627 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ՝ լոլիկ, տաքդեղ, սմբուկ, ձմերում, սեխ, ինչպես նաև հացահատիկ։ Զբաղվում են նաև կաթնամսատու անասնապահությամբ, մեղվաբուծությամբ։ Պահուստային հողերը յուրացվում են որպես այգիներ, վարելահողեր։
Համայնքի հիմնախնդիրներից է ոռոգման և խմելու ջրի, ջրագծերի, գյուղամիջյան ճանապարհների, մշակույթի տան և մանկապարտեզի վերանորոգումը։


== Տես նաև ==
Այգավանի պատմության և մշակույթի անշարժ հուշարձանների ցանկ


== Ծանոթագրություններ ==
(7878) 1992 DZ

(7878) 1992 DZ, աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 27-ին Նոբուհիրո Կավասատոյի կողմից Ուենոհարայում։
Միջին հեռավորությունը Արեգակից կազմում է 2,621193 ա. մ., առավելագույնը մոտենում է 2,3652 ա. մ. հեռավորության վրա և հեռանում 2,8771 ա. մ.։ Արեգակի շուրջ մեկ ամբողջական պտույտ է կատարում 1550,05 երկրային օրվա ընթացքում, իր ուղեծրով շարժվելով միջինում 0,23225 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7878) 1992 DZ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մերեդիս

Մերեդիս, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Չլդըր լճից արևմուտք։


== Բնակչություն ==
1907 թվականին ուներ 237 թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Թիլ (Բալուի գավառ)

Անվան այլ կիրառումների համար տե՛ս՝ Թիլ (այլ կիրառումներ)Թիլ, գյուղ Արևմտյան Հայաստանում, Բալուի գավառակում։ Գտնվում էր Արածանիի ձախ կողմում, Բալու քաղաքից 10-12 կմ հարավ-արևմուտք։


== Պատմություն ==
Բնակչությունը կոտորվել կամ տեղահանվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 25 տուն հայ բնակիչ։


== Պատմամշակութային կառույցներ ==
Թիլն ուներ Ս Կարապետ (ըստ որոշ աղբյուրների Ս. Աստվածածին) անունով եկեղեցի, որը կառուցված էր 1321 թվականին։ Գյուղի մոտ էր գտնվում Թիլա կամ Ս. Խաչ վանքը։


== Կրթություն ==
Գյուղն ուներ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ռադու Լուպու

Ռադու Լուպուն (անգլերեն՝ Radu Lupu նոյեմբերի 30, 1945(1945-11-30), Գալաց, Ռումինիա - ապրիլի 17, 2022(2022-04-17), Լոզան, Շվեյցարիա), հրեական ծագումով ռումինացի դաշնակահար։


== Կենսագրություն ==
Ծնվել է 1945 թվականի նոյեմբերի 30-ին ռումինական Գալաց քաղաքում։ 
Լուպուն սկսել է դաշնամուր նվագել վեց տարեկան հասակում։ Նա առաջին անգամ մենահամերգ է նվագել 12 տարեկանում։ Իր առաջին համերգներին նա նաև ներկայացնում էր իր սեփական ստեղծագործությունները։ Սկզբում նա սովորում է Բուխարեստի կոնսերվատորիայում, այնուհետև որպես լավ ուսանող նրան առաջարկում են սովորել Մոսկվայի Կոնսերվատորիայում։ Այնուհետև մասնակցելով բազմաթիվ դաշնակահարների մրցույթների նա գրավում է առաջին մրցանակներ։ 
Սկսելով սոլո կարիերա, նա նվագում է աշխարհի գրեթե բոլոր նվագախմբերի հետ տարբեր քաղաքներում։ 
Չնայած նրան, որ Ռադու Լուպուն շատ շրջագայում է և բազմաթիվ ելույթներ է ունենում, նա շատ ամաչկոտ և չխոսկան է, և գրեթե երբեք հարցազրույց չի տալիս։ 
Լուպուն հիմնականում սիրում է կատարել գերմանացի ռոմանտիկների ստեղծագործությունները՝ Ֆրանց Շուբերտ, Ռոբերտ Շուման, Յոհաննես Բրամս և այլք։ 
Իր նվագը բնութագրվում է հետևյալ բառակապակցությամբ՝ "ստեղնաշարային նկարիչ"։
Լուպուն հանդես է գալիս նաև կամերային երաժշտությունում։ 
Նա կատարել է բազմաթիվ ձայնագրություններ և դրանց համար ստացել է տարբեր մրցանակներ։


== Ծանոթագրություններ ==
Դոնսկոյ (Մորոզովի շրջան)

Անվան այլ կիրառումների համար տե՛ս՝ Դոնսկոյ (այլ կիրառումներ)Դոնսկոյ (ռուս.՝ Донской), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Գագարինսկի գյուղական համայնքի կազմի մեջ։
Միխայիլ Կուչերով

Միխայիլ Գրիգորիի Կուչերով (ռուս.՝ Михаил Григорьевич Кучеров, մայիսի 22 (հունիսի 3), 1850, Պոլտավայի նահանգ, Ռուսական կայսրություն - հունիսի 13 (26), 1911, Սանկտ Պետերբուրգ, Ռուսական կայսրություն), ռուս քիմիկոս-օրգանիկ։


== Կենսագրություն ==
1871 թվականին ավարտել է Պետերբուրգի երկրագործության (1877 թվականից՝ անտառային) ինստիտուտը և աշխատել այդ տեղում մինչև 1910 թվական։
Սկզբում պրոֆեսոր Սոկոլովը նրան առաջարկել է աշխատել որպես լաբարանտ, իսկ 1877 թվականին նա դարձավ Պ. Ա. Լաչինովի ասիստենտը քիմիայի բաժնում։ Հիմնական աշխատանքները նվիրված են չհագեցած ածխաջրածինների ուսումնասիրությանը։ 1881 թվականի հայտնաբերել է հետագայում իր անունը կրող ռեակցիան, որի համար արժանացել է (1885) Ռուսաստանի ֆիզիկա-քիմիական ընկերության մրցանակին։
1891 թվականին Կուչերովը դարձավ դոցենտ, իսկ 1903 թվականին` պրոֆեսոր։ Իր ամբողջ կյանքի ընթացքում Կուչերովը հրատարակել է մոտ 30 գիտական աշխատանք։


== Գրականություն ==
Пешекерова М. С., Михаил Григорьевич Кучеров, в кн.: Материалы по истории отечественной химии, М. — Л., 1954
Есафов В. И., М. Г. Кучеров, М., 1972


== Ծանոթագրություններ ==
Փոքր Չելաս

Փոքր Չելաս (ռուս.՝ Малый Челас), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեծ Չելաս գետի ձախ ափին՝ 13 կմ հեռավորության վրա։ Գետի երկարությունը 43 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000048631
Հիդրոլոգիական ուսումնասիրությունների կոդը -  103004863
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օլիշանկա (Վեդուգայի վտակ)

Անվան այլ կիրառումների համար տե՛ս՝ Օլիշանկա (այլ կիրառումներ)Օլիշանկա (ռուս.՝ Ольшанка), գետ Ռուսաստանում, հոսում է Վորոնեժի մարզում։ Գետաբերանը տեղակայված է Վեդուգա գետի ձախ ափին՝ 62 կմ հեռավորության վրա։ Գետի երկարությունը 24 կմ է,ավազանի տարածքը 181 կմ2 է։ Օլիշանկաի ակունքը գտնվում է Նովոսիլսկի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100812107000002211
Հիդրոլոգիական ուսումնասիրությունների կոդը - 107000221
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սան Պոնսո

Սան Պոնսո (իտալերեն՝ San Ponso), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 265 մարդ։ Զբաղեցնում է 2 կմ² տարածք։ Բնակչության խտությունը՝ 133 մարդ/կմ²։ Փոստային ինդեքսը՝ 10080։ Հեռախոսային կոդը՝ +39 0124։


== Ժողովրդագրություն ==
Բնակչության շարժը.


== Տվյալներ ==
Հեռախոսային կոդ - անհայտ
էլեկտրոնային փոստ - անհայտ
Պաշտոնական կայք - http://www.comune.sanponso.to.it


== Ծանոթագրություններ ==